2017. gada \_\_. \_\_\_\_\_\_\_\_\_\_ Noteikumi Nr. \_\_\_

Rīgā (prot. Nr. \_\_ \_\_. §)

**Grozījumi Ministru kabineta 2016. gada 17. maija noteikumos Nr.310 „Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi”**

Izdoti saskaņā ar Eiropas Savienības struktūrfondu un Kohēzijas fonda 2014. —2020. gada plānošanas perioda vadības likuma 20. panta 6. un 13. punktu

Izdarīt Ministru kabineta 2016. gada 17. maija noteikumos Nr.310 „Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi (Latvijas Vēstnesis, 2016, 103. nr.) šādus grozījumus:

1. Papildināt 20.1. apakšpunktā aiz vārdiem “Nacionālā veselīgo pašvaldību tīkla dalībniece;” ar vārdiem “,vai tās iestāde;”.
2. Papildināt 22. punkta ievaddaļu aiz vārda “darbības” ar vārdiem “prioritāro veselības jomu (sirds un asinsvadu slimības, onkoloģiskās slimības, bērnu (sākot no perinatālā un neonatālā perioda) veselība un psihiskā veselība) ietvaros”.
3. Izteikt 23. un 24. punktu šādā redakcijā:

“23. Šo noteikumu 22.1. apakšpunktā minētās atbalstāmās darbības finansējums nepārsniedz piecpadsmit procentus no šo noteikumu 12.1. apakšpunktā noteiktā kopējā 9.2.4.1. pasākumam pieejamā finansējuma, un tās ietvaros ir attiecināmas:

23.1. finansējuma saņēmēja un sadarbības partneru projekta vadības personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi;

23.2. finansējuma saņēmēja un sadarbības partneru projekta īstenošanas personāla atlīdzības izmaksas par šo noteikumu 22.2., 22.3., 22.4., 22.5., 22.6. un 22.7. apakšpunktā noteikto atbalstāmo darbību īstenošanai, kas radušās uz darba līguma pamata, tai skaitā normatīvajos aktos noteiktās piemaksas un nodokļi;

23.3. finansējuma saņēmēja un sadarbības partneru personāla darba braucienu un iekšzemes komandējumu izmaksas.

24. Šo noteikumu 22.2. apakšpunktā minētās atbalstāmās darbības finansējums nepārsniedz vienu procentu no šo noteikumu 12.1. apakšpunktā noteiktā kopējā 9.2.4.1. pasākumam pieejamā finansējuma un ietver šādas attiecināmo izmaksu pozīcijas:

24.2. konsultantu un ekspertu izmaksas, kas saistītas ar veselības veicināšanas un slimību profilakses plāna izstrādi un aktualizēšanu un kas radušās uz uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi;

24.2. izmaksas par informācijas izplatīšanu sabiedrībai un pašvaldībām attiecībā uz veselības veicināšanas un slimību profilakses plānu, tai skaitā informatīvo semināru un konferenču organizēšanas un īstenošanas izmaksas.”.

1. Izteikt 28. un 29. punktu šādā redakcijā:

“28. Šo noteikumu 22.6. apakšpunktā minētās atbalstāmās darbības finansējums ir vismaz 13 procentu no šo noteikumu 12.1. apakšpunktā noteiktā 9.2.4.1. pasākumam pieejamā kopējā finansējuma un ietver šādas attiecināmo izmaksu pozīcijas:

28.1. izmaksas, kas saistītas ar sabiedrības veselības pētījumu tehniskās specifikācijas izstrādi, sadarbību ar ārpakalpojuma sniedzēju, sabiedrības veselības pētījumu īstenošanu, nodevumu izvērtēšanu (ekspertīzi) un datu analīzi, kā arī informācijas izplatīšanu par sabiedrības veselības pētījumiem un to rezultātiem, tai skaitā informatīvo semināru un konferenču organizēšanas un īstenošanas izmaksas;

28.2. sabiedrības veselības pētījumu īstenošanas, informācijas izplatīšanas, konsultantu un ekspertu pakalpojumu izmaksas, kas saistītas ar sabiedrības veselības pētījumu veikšanu un kas radušās uz uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi.

29. Šo noteikumu 22.7. apakšpunktā minētās atbalstāmās darbības finansējums nepārsniedz divus procentus no šo noteikumu 12.1. apakšpunktā noteiktā 9.2.4.1. pasākumam pieejamā kopējā finansējuma un ietver konsultantu un ekspertu pakalpojumu izmaksas, kas radušās uz uzņēmuma (pakalpojuma) līguma pamata, tai skaitā normatīvajos aktos noteiktie nodokļi.”.

1. Aizstāt 31.punktā vārdus un skaitli “32.2. apakšpunktā minēto projekta pārējo tiešo” ar vārdiem un skaitli “22. punktā minēto atbalstāmo darbību”.
2. Svītrot 32.punktu.
3. Aizstāt 33.punktā vārdus un skaitli “32.1. apakšpunktā minētajām projekta tiešajām personāla atlīdzības izmaksām” ar vārdiem un skaitļiem “23.1. un 23.2. apakšpunktā minētajām projekta tiešajām personāla atlīdzības izmaksām, kas radušās uz darba līgumu pamata”.
4. Papildināt 34. punkta ievaddaļu aiz vārda “darbības” ar vārdiem “prioritāro veselības jomu (sirds un asinsvadu slimības, onkoloģiskās slimības, bērnu (sākot no perinatālā un neonatālā perioda) veselība un psihiskā veselība) ietvaros”.
5. Izteikt 35. un 36. punktu šādā redakcijā:

“35. Šo noteikumu 34.1. apakšpunktā minētās atbalstāmās darbības ietvaros ir attiecināmas finansējuma saņēmēja projekta vadības personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi, un tās finansējums nepārsniedz:

35.1. šo noteikumu 20.1.apakšpunktā minētajam finansējuma saņēmējam piecus procentus no projekta kopējā finansējuma;

35.2. šo noteikumu 20.2.apakšpunktā minētajam finansējuma saņēmējam summu, ko aprēķina ar minimālo izmaksu bāzi 24 426 *euro* gadā, pieskaitot 0,64 procentus no projekta tiešajām attiecināmajām izmaksām, bet neieskaitot projekta vadības un īstenošanas personāla izmaksas.

36. Šo noteikumu 34.2. apakšpunktā minētās atbalstāmās darbības finansējums nepārsniedz piecus procentus no projekta kopējā finansējuma, un tās ietvaros ir attiecināmas finansējuma saņēmēja projekta īstenošanas personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi.”.

1. Aizstāt 38. punkta ievaddaļā vārdus un skaitli “no finansējuma, kas projektam aprēķināts atbilstoši šo noteikumu 52. punktam” ar vārdiem un skaitļiem “apmērā no šo noteikumu 34.3. un 34.4. apakšpunktā minēto atbalstāmo darbību finansējuma”.
2. Aizstāt 40. punktā vārdus un skaitli “41.2. apakšpunktā minēto projekta pārējo tiešo” ar vārdiem un skaitli “34.punktā minēto atbalstāmo darbību”.
3. Svītrot 41. punktu.
4. Aizstāt 42. punktā vārdus un skaitli “41.1. apakšpunktā minētajām projekta tiešajām personāla atlīdzības izmaksām” ar vārdiem un skaitļiem “35. un 36.punktā minētajām projekta tiešajām personāla atlīdzības izmaksām, kas radušās uz darba līgumu pamata”.
5. Aizstāt 43.punktā vārdus un skaitli “šo noteikumu 58.1. apakšpunktā minētajos attiecīgo projektu gada plānos” ar vārdiem “attiecīgajos projektu iesniegumos”.
6. Aizstāt 44. punktā vārdus “kopējās noslodzes” ar vārdiem “normālā darba laika”.
7. Svītrot 45. punktu.
8. Aizstāt 49. punktā skaitli “2022” ar skaitli “2023”.
9. Izteikt 50. un 51. punktu šādā redakcijā:

“50. Sadarbības iestāde 9.2.4.2. pasākuma ietvaros organizē ierobežotas projektu iesniegumu atlases divās kārtās 9.2.4.2. pasākuma īstenošanas periodā šo noteikumu 34.3. un 34.4. apakšpunktā minēto veselības veicināšanas un slimību profilakses pasākumu īstenošanai 2017.–2020. gadā, bet ne vairāk kā 36 mēnešu periodam un 2020.–2023. gadam, bet ne vairāk kā 36 mēnešu periodam, nodrošinot, ka konkrētais finansējuma saņēmējs otrās projektu iesniegumu atlases kārtas šo noteikumu 34.3. un 34.4. apakšpunktā minēto veselības veicināšanas un slimību profilakses pasākumu īstenošanu uzsāk tikai pēc pirmās projektu iesniegumu atlases kārtas šo noteikumu 34.3. un 34.4. apakšpunktā minēto veselības veicināšanas un slimību profilakses pasākumu īstenošanas pabeigšanas, tai skaitā:

50.1. pirmās projektu iesniegumu atlases kārtas ietvaros sadarbības iestāde uzaicinājumu nosūta mēneša laikā pēc šo noteikumu spēkā stāšanas, ja ir saskaņots 9.2.4.2. pasākuma pirmās projektu iesniegumu atlases kārtas nolikums un ja atbildīgā iestāde atbilstoši šo noteikumu [53. punktam](https://likumi.lv/doc.php?id=282400#p53) ir aprēķinājusi finansējuma sadalījumu un individuāli sasniedzamos iznākuma rādītājus pašvaldībām un iesniegusi sadarbības iestādei publicēšanai tās tīmekļvietnē;

50.2. otrās projektu iesniegumu atlases kārtas ietvaros sadarbības iestāde uzaicinājumu nosūta līdz 2019. gada 1. aprīlim, ja ir saskaņots 9.2.4.2. pasākuma otrās projektu iesniegumu atlases kārtas nolikums un ja atbildīgā iestāde atbilstoši šo noteikumu [53. punktam](https://likumi.lv/doc.php?id=282400#p53) ir aprēķinājusi finansējuma sadalījumu un individuāli sasniedzamos iznākuma rādītājus pašvaldībām un iesniegusi sadarbības iestādei publicēšanai tās tīmekļvietnē;

50.3. katrai projektu iesniegumu atlases kārtai plāno pusi no šo noteikumu 12.2. apakšpunktā noteiktā finansējuma un otrās projektu iesniegumu atlases kārtas finansējumu palielina par pirmās projektu iesniegumu atlases kārtas finansējuma atlikumu un koriģē atbilstoši šo noteikumu [13. punktā](https://likumi.lv/doc.php?id=282400#p13) noteiktajam attiecināmo izmaksu apjoma ierobežojumam.

51. Specifiskā atbalsta pasākumu projektu iesniegumu vērtēšanā sadarbības iestāde uzaicina projektu iesniegumu vērtēšanas komisijā:

 51.1. 9.2.4.1. pasākuma ietvaros balstiesīgo locekļu statusā atbildīgās iestādes, Veselības ministrijas un Slimību profilakses un kontroles centra pārstāvjus, kas nepārstāv 9.2.4.1. pasākuma finansējuma saņēmēju vai sadarbības partneri, un vadošās iestādes pārstāvi novērotāja statusā;

51.2. 9.2.4.2. pasākuma ietvaros balstiesīgo locekļu statusā Veselības ministrijas un Slimību profilakses un kontroles centra pārstāvjus, un vadošās iestādes un atbildīgās iestādes pārstāvjus novērotāja statusā.”.

1. Papildināt ar 52.10.apakšpunktu šādā redakcijā:

“52.10. aprēķinātais finansējums šo noteikumu 54.2. un 54.3.apakšpunktā minētajām pašvaldībām samazināms par 50 procentiem.”.

1. Papildināt ar 52.1punktu šādā redakcijā:

“52.1 9.2.4.2. pasākuma projekta iesniedzējs atbilstoši šo noteikumu 9.1.2. un 9.2.2. apakšpunktam projekta iesniegumā plāno un sasniedz individuālus iznākuma rādītājus, kas noteikti atbilstoši finansējuma saņēmēja projekta īstenošanas teritorijā aprēķinātajam unikālo iedzīvotāju skaitam, kas iekļaujami šo noteikumu 8.1., 8.2., 8.3., 8.4., 8.5. un 8.6. apakšpunktā minētajās īpaši atbalstāmajās mērķa grupās, piemērojot šādu minimālu koeficientu:

52.11. 0,17 projektu iesniedzējiem, kuru iedzīvotāju skaits, kas dzīvo teritorijās ārpus pilsētām ar iedzīvotāju blīvumu zem 50 iedzīvotājiem uz kvadrātkilometru, ir 20 procenti vai mazāk;

52.12. 0,20 projektu iesniedzējiem, kuru iedzīvotāju skaits, kas dzīvo teritorijās ārpus pilsētām ar iedzīvotāju blīvumu zem 50 iedzīvotājiem uz kvadrātkilometru, ir vairāk par 20 procentiem;

52.13. šo noteikumu 52.8. apakšpunkta gadījumā koeficientu nosaka proporcionāli aprēķinātā attiecināmo izmaksu finansējuma samazinājumam, ko piemēro papildus šo noteikumu 52.11. un 52.12. apakšpunktā minētajiem koeficientiem;

52.14. 0,50 šo noteikumu 20.2. apakšpunktā minētajam projekta iesniedzējam, ko piemēro papildus šo noteikumu 52.11., 52.12. un 52.13. apakšpunktā minētajiem koeficientiem.”.

1. Izteikt 53. un 54. punktu šādā redakcijā:

“53. Atbildīgā iestāde ne vēlāk kā divas darbdienas pirms uzaicinājuma nosūtīšanas attiecīgās projektu iesniegumu atlases kārtas ietvaros atbilstoši šo noteikumu [52. un 52.1 punktam](https://likumi.lv/doc.php?id=282400#p52) aprēķina un pēc nepieciešamības aktualizē finansējuma sadalījumu un individuāli sasniedzamos iznākuma rādītājus pašvaldībām, un nosūta to sadarbības iestādei publicēšanai savā tīmekļvietnē divu darbdienu laikā.

54. 9.2.4.2. pasākuma ietvaros šo noteikumu 20.2. apakšpunktā minētais projekta iesniedzējs izstrādā un īsteno projektu par šādām pašvaldībām:

54.1. par pašvaldībām, kas neatbilst šo noteikumu 20.1. apakšpunktā noteiktajam projektu iesniedzēju lokam;

54.2. par pašvaldībām, kas atbilst šo noteikumu 20.1. apakšpunktā noteiktajam projektu iesniedzēju lokam, bet nav iesniegušas atsevišķu projekta iesniegumu;

54.3. par pašvaldībām, ka kas atbilst šo noteikumu 20.1. apakšpunktā noteiktajam projektu iesniedzēju lokam, bet projekta iesniegums tika noraidīts vai pašvaldība atteikusies no apstiprinātā projekta īstenošanas.”.

1. Svītrot 55. punktu.
2. Izteikt 56.punkta ievaddaļu šādā redakcijā:

“56. Šo noteikumu 22.2. apakšpunktā minēto veselības veicināšanas un slimību profilakses plānu, kas ietver visaptverošu pieeju veselības veicināšanas pasākumu īstenošanai, tai skaitā attiecībā uz normatīvā regulējuma izmaiņām un starpsektoru sadarbību, izstrādā līdz 2017. gada 1. jūlijam un pēc nepieciešamības, bet ne retāk kā reizi gadā aktualizē, pamatojoties uz iedzīvotāju veselību ietekmējošo paradumu, veselības riska faktoru un teritoriālo analīzi, kā arī Sabiedrības veselības pamatnostādnēm 2014.–2020. gadam un Starptautiskās Rekonstrukcijas un attīstības bankas izstrādāto veselības veicināšanas pārskatu, un, ņemot vērā veselības veicināšanas un slimību profilakses uzraudzības ietvaros konstatētos faktus. Plāns ietver:”.

1. Svītrot 57.punktā vārdus un skaitļus “un 9.2.4.1. pasākuma projekta 2017. gada darba plānam (attiecas tikai uz šo noteikumu 58.1. apakšpunktā minēto projekta gada plānu), ko 9.2.4.1. pasākuma projekta finansējuma saņēmējs izstrādā 15 darbdienu laikā pēc projekta iesnieguma apstiprināšanas un nosūta publicēšanai sadarbības iestādes tīmekļvietnē.”.
2. Izteikt 58. punktu šādā redakcijā:

“58. Finansējuma saņēmējs nodrošina, ka informācija par projektā paredzētajiem pasākumiem un darbībām ir pieejama vietējai sabiedrībai, jo īpaši vietējām biedrībām, nodibinājumiem un ārstniecības iestādēm.”.

1. Izteikt 60. punkta ievaddaļu šādā redakcijā:

“60. Finansējuma saņēmēji projekta iesniegumā nodrošina vienmērīgu finansējuma plānošanu, paredzot, ka katra pilna projekta kalendāra gadā tiek apgūts:”.

1. Papildināt 61. punktu pēc vārdiem “pastāvīgo locekļu statusā” ar vārdiem “ar balsstiesībām”.
2. Aizstāt 62. punktā vārdu “ceturksnī” ar vārdu “pusgadā”.
3. Izteikt 63. un 64. punktu šādā redakcijā:

“63. Ja projekta kopējās attiecināmās izmaksas pārsniedz 1,5 miljonus *euro*, tā ieviešanas plānošanas un ieviešanas kontrolei finansējuma saņēmējs izveido vadības un kontroles komisiju, kuras sastāvā uzaicina Veselības ministrijas un Slimību profilakses un kontroles centra pārstāvjus, kā arī sadarbības iestādes pārstāvi novērotāja statusā. Šo noteikumu 20.2. apakšpunktā minētais projekta iesniedzējs projekta vadības un kontroles komisijā papildus uzaicina Latvijas Pašvaldību savienības pārstāvi. Vadības un kontroles komisijas sanāksmes organizē ne retāk kā reizi ceturksnī.

64. Nodrošinot šo noteikumu 22.7. apakšpunktā minētās veselības veicināšanas un slimību profilakses uzraudzību:

64.1. 9.2.4.1. pasākuma finansējuma saņēmējs un sadarbības partneri līdz kārtējā gada 1. aprīlim sagatavo 9.2.4.1. pasākuma projekta uzraudzības pārskatu par iepriekšējo gadu, apkopojot slimību profilakses un veselības veicināšanas pasākumu rezultātu aprakstus un efektivitātes un ietekmes izvērtējumus;

64.2. 9.2.4.1. pasākuma finansējuma saņēmējs un sadarbības partneri veic 9.2.4.2. pasākuma projektu īstenoto veselības veicināšanas un slimību profilakses pasākumu efektivitātes ikgadējo starpnovērtējumu, tai skaitā:

64.2.1. balstoties uz 9.2.4.2. pasākuma finansējuma saņēmēju atbilstoši šo noteikumu 64.5. apakšpunktam sniegto informāciju un sadarbības iestādei pieejamo informāciju, analizē īstenoto veselības veicināšanas un slimību profilakses pasākumu atbilstību projektu iesniegumiem, īstenošanas efektivitātes un ietekmes novērtējumu, kā arī veic pasākumu izmaksu un konstatēto neatbilstoši veikto izmaksu apjomu salīdzinājumu starp projektiem;

64.2.2. veic izlases veida pārbaudes par veselības veicināšanas un slimību profilakses pasākumu atbilstību šo noteikumu 56.5. apakšpunktā minētajām veselības veicināšanas un slimību profilakses pasākumu īstenošanas vadlīnijām;

64.2.3. veic iedzīvotāju veselības uzvedības un veselības riska faktoru indikatoru uzraudzību (reizi divos gados atbilstoši indikatoru datu pieejamībai);

64.3. 9.2.4.2. pasākuma finansējuma saņēmējs nodrošina piekļuvi projekta veselības veicināšanas un slimību profilakses pasākumiem un projekta dokumentācijai 9.2.4.1. pasākuma finansējuma saņēmējam un sadarbības partneriem šo noteikumu 64.2. apakšpunktā noteiktā pienākuma izpildei;

64.4. sadarbības iestāde nodrošina piekļuvi informācijai par 9.2.4.2. pasākuma projektiem 9.2.4.1. pasākuma finansējuma saņēmējam un sadarbības partneriem šo noteikumu 64.2.1. apakšpunktā noteiktā pienākuma izpildei;

64.5. 9.2.4.2. pasākuma finansējuma saņēmējs līdz kārtējā gada 1. martam sagatavo un iesniedz sadarbības iestādei informāciju par katra projekta īstenotā veselības veicināšanas un slimību profilakses pasākuma īstenošanas efektivitātes un ietekmes novērtējumu atbilstoši šo noteikumu [2. pielikumam](https://likumi.lv/doc.php?id=282400#piel2).”.

1. Izteikt 66.2.apakšpunktu šādā redakcijā:

“66.2. par šo noteikumu 8.1., 8.2., 8.3., 8.4., 8.5. un 8.6. apakšpunktā minētajām mērķa grupām atbilstošo atbalstu saņēmušo unikālo personu skaitu;”.

1. Papildināt ar VII nodaļu “VII Noslēguma jautājumi” šādā redakcijā:

“VII Noslēguma jautājumi

68. Atbilstoši šo noteikumu 52.13. apakšpunktam attiecīgais finansējuma saņēmējs var iesniegt sadarbības iestādē grozījumus projektā, koriģējot individuāli sasniedzamo iznākumu rādītāju.

69. Atbilstoši šo noteikumu 52.14. apakšpunktam šo noteikumu 20.2. apakšpuntā minētais finansējuma saņēmējs var iesniegt sadarbības iestādē grozījumus projektā, koriģējot individuāli sasniedzamo iznākumu rādītāju.

70. Atbilstoši šo noteikumu 54.3. apakšpunktam šo noteikumu 20.2. apakšpuntā minētais finansējuma saņēmējs pēc atbildīgās iestādes uzaicinājuma iesniedz sadarbības iestādē grozījumus projektā, palielinot attiecināmo finansējuma apjomu.”.

1. Svītrot 1.pielikumu.
2. Izteikt 2.pielikumu šādā redakcijā:

# “2. pielikums

Ministru kabineta

2016. gada 17. maija

noteikumiem Nr. 310

# Pārskats par projekta īstenošanu

Finansējuma saņēmējs:

Projekta nosaukums:

| Nr.p.k. | Tēmas numurs2 | Projekta atbalstāmā darbība3 | Pasākuma nosaukums4 | Pasākuma veids5 | Pasākuma plānošanā un īstenošanā iesaistīties speciālisti6 | Īss pasākuma saturiskais apraksts7 | Pasākuma īstenošanas ilgums un biežums8 | Mērķa grupa9 | Kopējais dalībnieku skaits10 | Aptuvenās pasākuma izmaksas (*euro*) 11 | Kopsavilkums par pasākuma rezultātiem un efektivitātes izvērtējumu12 |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

**Kopsavilkums par gada ietvaros veikto pasākumu īstenošanu**13**, efektivitāti un ietekmi [līdz 1000 vārdiem]**14

|  |
| --- |
|  |

Piezīmes.

1 Numurē pasākumus.

2 Norāda atbilstoši: 1 - psihiskā veselība, 2 - atkarību izplatības mazināšana, 3 - fiziskā aktivitāte, 4 - veselīgs uzturs, 5 - seksuālā un reproduktīvā veselība, 6 - slimību profilakse četru prioritāro jomu ietvaros.

3 Norāda atbilstoši: 1 - slimību profilakses pasākumi mērķa grupām un vietējai sabiedrībai, 2 - veselības veicināšanas pasākumi mērķa grupām un vietējai sabiedrībai.

4 Pasākuma nosaukumu norāda atbilstoši projekta pieteikumam.

5 Norāda atbilstoši: 1 – lekcija/seminārs, 2 – fizisko aktivitāšu nodarbības (*piemēram, nūjošana, vingrošana, peldēšana, skriešana u.c.*), 3 – publisks pasākums (*piemēram, sporta diena*), 4 – nometne, 5 – atbalsta grupa/grupu nodarbība, 6 – ekskursija, 7 – komplekss pasākums (ietver gan teorētisku, gan praktisku sadaļu un/vai vairākus pasākumu veidus), 8 – cita veida pasākums.

6 Norāda pasākumu plānošanā un īstenošanā piesaistītā personāla specialitāti *(piemēram, uztura speciālists, fizioterapeits u.c.).*

7 Apraksta pasākuma saturu, iekļaujot arī tēmu izklāstu (*piemēram, (lekcija 7.klašu skolēniem) izpratnes veicināšanai par smēķēšanas negatīvo ietekmi uz veselību; (publisks pasākums) “Ģimenes sporta svētki” ar mērķi veicināt iedzīvotājus dažādos vecumos iesaistīties kopīgās fiziskajās aktivitātēs – vieglatlētikas elementi, nūjošana, riteņbraukšana, spēka vingrinājumi, stafetes).*

8 Ņemot vērā pasākuma veidu un specifiku (piemēram, vienreizējs pasākums, cikliski pasākumi, nometnes), norāda informāciju par:

pasākuma ilgumu (piemēram, *stundas, dienu skaits);*

*nometnēm papildus norāda “dienas” vai “diennakts” nometne;*

biežumu *(reižu skaits nedēļā/ mēnesī (piemēram, nodarbības 2 reizes nedēļā)); ciklu skaitu gadā (piemēram, 3 nodarbību cikli gadā); pasākumu skaitu ciklā (piemēram,8 nodarbības ciklā)));*

kopējo pasākumu skaitu gadā *(piemēram, 24 nodarbības gadā).*

9 Norāda atbilstoši: 1 – Visi iedzīvotāji, 2 – iedzīvotāji, kuri dzīvo teritorijā ārpus pilsētām ar iedzīvotāju blīvumu zem 50 iedzīvotājiem uz kvadrātkilometru, 3 – trūcīgie un maznodrošinātie iedzīvotāji, 4 – bezdarbnieki, 5 - personas ar invaliditāti, 6 – iedzīvotāji, kas vecāki par 54 gadiem, 7 - bērni, 7 – pārējās riskam pakļautās iedzīvotāju grupas.

10 Norāda kopējo dalībnieku skaitu, kuri ir piedalījušies pasākumā, tai skaitā sadalījumā pa dzimumiem. Cikliskiem pasākumiem norāda vidējo dalībnieku skaitu 1 ciklā.

11 Norāda faktiskās pasākuma izmaksas.

12 Galvenie pasākuma rezultātu un efektivitātes izvērtējuma secinājumi jāapraksta ņemot vērā zemāk norādītos nosacījumus [līdz 300 vārdiem]:

vai ir sasniegts plānotais mērķauditorijas skaits;

* kopējie secinājumi par dalībnieku apmierinātību ar pasākuma organizāciju (par saņemto informāciju piedalīties pasākumā, par pasākuma satura kvalitāti, par telpu vai citas infrastruktūras atbilstību pasākuma veidam un dalībnieku skaitam, pasākuma ilguma atbilstība, lektora spēju kvalitatīvi pasniegt un skaidrot pasākuma tēmu, spēju sniegt risinājumus un modelēt problēmsituācijas);
* secinājumi par dalībnieku vērtējumu iegūto zināšanu pielietošanai praksē;
* kopējais pasākuma vērtējams – veiksmīgs; ir/ nav ieteicams kā labās prakses piemērs; nepieciešami uzlabojumi; konkrētā pasākuma turpināšana/īstenošana nākotnē ir/nav rekomendējama);
* rekomendācijas pasākuma īstenošanai nākotnē – īsumā aprakstīti konkrēti veicamie uzlabojumi pasākuma īstenošanā (ja tādi ir), secinājumus saistībā ar dalībnieku ieteikumiem pasākuma īstenošanai nākotnē.
* *Pasākumu novērtēšanai rekomendējam izmantot Veselības veicināšanas un slimību profilakses plāna 2.pielikumu “Pasākuma novērtēšanas matrica”.*

13 Norāda arī projekta plānošanā iesaistīto speciālistu kvalifikāciju un specialitāti.

14 Aprakstā ietver būtiskāko informāciju par gada ietvaros īstenoto pasākumu nozīmīgākajām problēmām, veicinošiem un traucējošiem faktoriem, kopējiem efektivitātes izvērtējuma secinājumiem un ieguvumiem, ilgtspējas nodrošināšanas iespējām un ietekmi.”.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners